**REFERTA FRA STYREMØTE 12-2020**

**I NORSK IRSKSETTERKLUBB**

Dato: 10.november 2020

Tid/sted: Kl. 19.00- 20.40. Microsoft Teams.

Tilstede: Gisle Sveva (leder), Lene Moen (nestleder), Ragnhild Bergheim (utstilling), Anders Fledsberg (avlsrådsleder), Stein Nilsen (jakt og trening), Geir Pedersen (økonomi), Nina Hordnes (1.vara) og Morten Risstad ( 2.vara).

Referent: Vigdis Ingebrigtsen.

**Sak 01-12-20: Innkalling og dagsorden**

Vedtak:*Godkjent med tilleggssak; NKK sitt forslag til økning av grunnkontigent (l), Hannhundliste (ll), Økonomiveileder (lll), Henvendelse fra FH redaktør (lv).*

**Sak 02-12-20: Utestående saker fra tidligere styresaker**

|  |  |  |  |
| --- | --- | --- | --- |
| **Sak nr.** | **Tema** | **Ansvarlig** | **Status** |
| 119/18 | Profileringsartikler | GP  GS | Avdelingene har gitt tilbakemelding om at de ønsket et tilbud på jaktvesten til Bergans. Vi har fått oppgitt innkjøpspris. Undersøker videre pris for brodering og evt. sponsing.  Dersom aktuelt så tar avdelingene opp bestillinger eller kjøper inn et lager for videresalg selv.  Det er også interesse for dirkete netthandel hos levrandører for sportsklær og hundeutstyr. Styret ser videre på denne løsningen hos ulike levrandører. NISK ønske flere sponsorer og vil se på aktører. En innkjøps samarbeidsavtale med nettbutikker på nettsiden kan være en løsning.  Vi har avventet videre behandling av denne saken pga korona situasjonene.  29.09.GS kontakter Bergans og forhører seg om tilbudet fortsatt er der, og tilbudet står fortsatt.  *GP kontakter sponsor for evt. å dekke kostnader med brodering.* |
| 05-11-20 | Kalender 2021 | TS  VI | Inngått avtale med samme trykkeri som for 2020, samme pris for trykking, men noe økt portoutgifter. 1712 medlemmer pr.30.10.20.  Går i trykk 11.11. |
| 06-11-20 | Sponsor 2021  Det jobbes med flere sponsorer. | GP | Vigor & Sage blir NISK sin hovedsponsor også for 2021.  *RB forespør Non-stop.* |

**Sak 03-12-20: Post til styret**

* Diverse informasjon fra FKF og NKK; videresendt til avdelingene.
* Henvendelser fra to medlemmer i forhold til avlskriteriene; sak 05-12-20.

**Sak 04-12-20:** **Årets Hunder og NISK Oppdretterpris**

Årets Hunder skal kåres og det må publiseres.

Det er foreløpig meldt inn to kandidater som oppfyller kriterier til oppdretterprisen.

*Vedtak: Siste prøvehelg er siste helg i november, SN lyser ut artikkel om innmelding av «Årets Hunder». SN og AF kårer hundene i de ulike kategorier.*

*Frist for innmelding av NISK Oppdretterpris er 1.12. SN publiserer resultat etter dette.*

*Premier er bestilt.*

**Sak 05-12-20: Avlskriterier**

Det er kommet to henvendelser til avlsrådet i forhold til at det kan være en utfordring å få oppfylt avlskriteriene på grunn av få utstillinger i 2020, og om det tas hensyn til dette.

Disse kravene er satt for å utvikle rasen, og det er et mål å ha så mange godkjente kull og avlshunder som mulig innenfor de gjeldene regler. Kravene er satt for at rasen skal bli bedre. Ved å lempe på kravene aksepterer vi i prinsippet at utviklingen blir svakere en periode.

*Vedtak: Etter en rask gjennomgang av årets terminliste for utstillinger er det i hovedsak NKK-utstillinger samt en del mindre utstillinger (i irsksettersammenheng) som ble avlyst. De aller fleste av våre medlemmer har dermed hatt mulighet til å delta på utstillinger i år. Styret er av den mening at det så langt ikke er noen grunn til å endre på kravene til utstillingsresultater.*

**Sak 06-12-20: DNA testing**

I dag er det tyske Laboklin som er godkjent ift. DNA-testing på CLAD, Rcd1-PRA, Rcd4-PRA på begge våre raser, samt von-Willebrand disease type 1 (vWD 1) på Irsk rød og hvit setter. På CLAD er også Sveriges lantbruksuniversitet godkjent for begge raser.

Avlsrådet ønsker å sende søknad til NKK for sentral registering av NMBU-Veterinærhøgskolen til å kunne gjøre ovenfor nevnte DNA-undersøkelser for våre to raser.

Godkjente laboratorier; <https://www.nkk.no/getfile.php/131975158-1603113022/Dokumenter/Helse/DNA-tester/DNA-laboratorier%2C%20tester%2C%20rase>

*Vedtak: Styret gir avlsrådet fullmakt til å sende søknad til NKK.*

**Sak 07-12-20: Kombinert utstilling og jaktprøve i 2022?**

NISK sentralt arrangerte to jaktprøver i 2020 (Nøsenprøven og Trippelprøven), disse gikk med et underskudd på til sammen ca. kr. 33.000,- Årsaken er dyre terreng, høye dommergodtgjørelse/reiseutgifter samt dyr bevertning og overnatting.

Styret hadde et ønske om å ta opp igjen tradisjonen om å arrangere Nøsenprøven, Trippelprøven er NISK med på rullering i regi av FKF. Et forslag kan være å arrangere en kombinert utstilling sammen med prøven, og da unngå underskudd.

Søknadsfrist for utstilling 2022 er 1.desember.

*Vedtak: Det var en god tanke å ta opp igjen tradisjonen med Nøsenprøven, men lite aktuelt da prøven går i underskudd. I utgangspunktet ønsker ikke NISK sentralt å arrangere aktiviteter, det er det avdelingene som skal gjøre og tanken var å starte opp igjen for så å la f.eks. avd. 1-2-3 arrangere på rundgang.*

*FKF har sendt ut informasjon til klubbene at de må bli flinkere til å koordinere seg med prøvene, eventuelt å samarbeide og slå sammen nærliggende prøver på grunn av dommermangel.*

*Styret konkluderer med at det er nok tilbud til medlemmene i dag og vil ikke arrangere prøver eller utstilling i 2021/22.*

**Sak 08-12-20: Avdeling 7**

Intern sak, unntatt fra offentligheten.

**Eventuelt:**

* Leder i Fuglehunden nr. 2: *Stein, frist 20.01.*
* Leder i Fuglehunden nr. 3: *Gisle, frist 19.03.*
* Vi har en større varebeholdning av premieglass for Magnor. Skal de selges til avdelingene, eller beholdes til neste utstilling/jaktprøve? *Siden styret har vedtatt å ikke ha større arrangement de neste årene kan avdelingene få tilbud om å kjøpe premieglassene. VI sender ut.*
* NKK har til sitt RS foreslått å øke grunnkontigent fra kr. 230,- til kr. 700,- RU har bedt raseklubbene å stille seg bak FKF sin uttalelse som går imot forslaget. Et av argumentene til FKF er at de frykter en massiv medlemsutmeldelse, og av den grunn taper store inntekter.

*RU har møte 11.11., GS og AF møter på vegne av NISK. Styret er enstemmig enig om å stille seg bak FKF sin uttalelse, og har gir sin uttalelse slik;*

*«NKKs inntekter fra grunnkontingent 2019 var kr 17 049 418. Med grunnkontingent på kr 230 tilsier dette ca. 70 000 medlemmer. For 2021 budsjetteres det med kr 42 056 000 i grunnkontingent. Dette tilsvarer 58 000 medlemmer. NKK budsjetterer dermed med en medlemsnedgang på 17 prosent.*

*Norsk Irsksetterklubb hadde i 2019 medlemsinntekter på kr 677 250. 17 prosent reduksjon i disse tilsvarer en reduksjon på ca. kr 115 000.*

*Med bakgrunn i at nesten 1/5 av medlemsinntektene forventningsvis vil forsvinne, vil dette utgjør et ikke ubetydelig inntektsbortfall. Klubben driftes i dag svært nøkternt og våre medlemsinntekter vil således måtte økes tilsvarende for at klubben skal kunne drives etter forsvarlige økonomiske prinsipper. En økning av våre kontingenter vil således kunne gi en enda større nedgang av antall medlemmer.*

*Videre vurderes det som lite nødvendig at NKK skal bygge opp en bufferkapital på hele 14 millioner kroner «for å sikre driften i fremtiden». At verden i løpet av overskuelig fremtid vil utsettes for en ny hendelse tilsvarende dagens pandemi vurderes som svært lite sannsynlig, og at kapitaloppbygging av dette formatet går sterkt utover driften av NISK, ref. ovenfor.*

*Videre er det behov for mer informasjon om hvordan NKK skal strukturere organisasjonen ifbm. at klubben skal gjøres mindre avhengig av aktivitetsbaserte inntekter.*

* Hannhundliste; Flere av avlshannhundene som står på listen er død. Eiere har ansvar for å melde fra ved dødsfall av hundene, dette blir sjelden praktisert. *Styret foreslår å legge inn en notis i FH om påminnelse om dette. I tillegg vurderes det å endre praksis i forhold til å fjerne dem ved en bestemt alder,tas opp til vurdering på neste styremøte.*
* Økonomiveilederen; *GP og VI gjennomgår og evt. redigerer/supplerer før den sendes ut til avdelingene for årsavslutning.*
* Redaktør i FH har kontaktet leder for å informere om at hun vil beklage NISK sitt innlegg i lederen på NISK-sidene i nr. 6. *Styret tar dette til etterretning og bemerker seg hvilken linje innlegg i FH skal forholde seg til.*

Neste styremøte: mandag 14.desemeber.